Анализ на положителните и отрицателните външни ефекти от изпълнението на горскостопанските дейности върху дървесните и недървесни продукти и екосистемни услуги за 2025 година на територията на ТП ДЛС „Росица“ 


I. Кратък увод - Планирани дейности за 2025 г.:
Средногодишното ползване на държавните горски територии, съгласно ГСП на ТП ДЛС „Росица” е в размер на 55 453 м3 лежаща маса. По финансов план е предвидено да се добие дървесина в размер на 41 580 м3 лежаща маса.
Предвидени са по ФП ловностопански мероприятия, включващи дейностите по  подхранване на дивеча, създаване на нови и поддържане на съществуващи дивечови ниви и ливади, строеж и поддръжка на биотехнически съоръжения.
Предвидено  е завършването на  основен ремонт на горски път „Мали бухал“ и се подържат вече изградените такива.
Ползване на НДГП – за 2025 година са издадени 31 бр. позволителни за добив на гъби – трюфели, за които има електронен регистър в базата данни на СЦДП. 
Противопожарни мероприятия – поддържане на минерализовани ивици, направа на лесокултурни и бариерни прегради – направена е лесокултурна преграда в м. Лъгът и е планирано направата на такава и в землището на с. Кормянско, която ще бъде продължена и през 2026 г.
Лесокултурни мероприятия – почоподготовка, залесяване и отглеждане на култури. Предвидени са отглеждане на млади насаждения и подпомагане на естественото възобновяване. В стопанството беше извършено подпомагане на естественото възобновяване на площ от 180 дка.
За годината са предвидени средства и за опазване на горите, като ще се извършват системни проверки и обходи на всички охранителни участъци и най-вече тези от тях, които са с най-висок риск от нерегламентирани действия.
	На 01.09.2025 година е сключен административен договор за предоставяне на безвъзмездна финансова помощ № Д-34-52/01.09.2025 година по Програма „Околна среда“ 2021 – 2027 г., съфинансирана от Европейския фонд за регионално развитие и Кохезионния фонд на Европейския съюз по процедура, чрез директно предоставяне на конкретен бенефициент № BG16FFPR002-3.005 „Изпълнение на мерки 46, 47, 48, 49 и 74 (част I) от Националната рамка за приоритетни действия за НАТУРА 2000 от Програма „Околна среда” 2021 – 2027 г. и с оглед изпълнението на проект № BG16FFPR002-3.005-0004 „Изпълнение на мерки 46, 47, 48 и 74 (част I) от Националната рамка за приоритетни действия за НАТУРА 2000 в Северноцентрално държавно предприятие” на Програма „Околна среда” 2021 – 2027 г. Дейностите, които ще бъдат извършени по проекта за периода 2025 -2029 година са подпомагане на естественото възобновяване (ПЕВ) и отглеждане на млади насаждения (ОМН). За 2025 година са извършени мероприятия по ПЕВ на площ от 276 дка и ОМН на площ от 224 дка.  

II. Анализ на негативните въздействия

2.1 Негативен екологичен външен ефект:
- Замърсявания в следствие на ловностопански дейности и горскостопанските дейности при извършване на дърводобив в стопанството. Наблюдават се единични случаи на разхвърляни битови отпадъци в дърводобивните обекти, за които се взимат своевременни мерки за събирането и отстраняването им. ТП ДЛС „Росица“ има разработена и приложима система за управление на отпадъците.
- влошаване състоянието на групи и популации на видове – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националния стандарт и заповедите по тях. 
- унищожаване на екосистеми – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националния стандарт и заповедите по тях. 
- влошаване състоянието на екосистеми – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националния стандарт и заповедите по тях. 
- негативни въздействия върху водните ресурси – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националният стандарт и заповедите по тях. 
- свлачища или унищожаване на горски пътища – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националния стандарт и заповедите по тях. 
- уплътняване и ерозия на почвата – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националния стандарт и заповедите по тях.
- залесявания с неподходящи видове – не се наблюдава. Всички залесявания на територията на ТП ДЛС „Росица“ се извършват съгласно предвижданията на ГСП и са съобразени с условията на месторастене и целта на стопанисване. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националния стандарт и заповедите по тях.  
- намаляване на устойчивостта на насажденията и горските екосистеми по отношение на биотични и абиотични фактори (влошаване на здравословното състояние на насажденията, увеличаване риска от пожари, влошаване на екосистемните функции, разпространение на инвазивни видове) - не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националния стандарт и заповедите по тях. Правят се лесопатологични обследвания, поддържат се минерализованите ивици и се извършват дежурства по време на пожароопасния сезон и т.н. Навременно се провеждат отгледните сечи с цел увеличаване на механичната устойчивост на насажденията. За всички констатирани санитарни и принудителни промени в насажденията са подадени сигнални листи и след обследвания от ЛЗС – София и РДГ – Велико Търново се извършват незабавно предписаните мероприятия.  
- предписания от проверки на други административни органи относно изпълнението на горскостопанските дейности – при проверки от институции не се наблюдават нарушения на българското законодателство. При констатиране на пропуски, стопанството взема навременни мерки за тяхното отстраняване.
- трансформация на горски територии в негорски територии – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 6, Принцип 9 и Принцип 10 от Националния стандарт и заповедите по тях.


2.2. Тип негативен социален външен ефект:
- незадоволяване на нуждите от дървесина – не се наблюдава. За избягване на този потенциален проблем, ежегодно се провеждат срещи с местната власт и ТП ДЛС „Росица“ изпълнява поетите ангажименти, относно приоритетното задоволяване на местното население с дърва за огрев и предоставяне на дървесина, съгласно чл. 115 от НУРВИДГТ на местни търговци/преработватели, попадащи на територията на Община Севлиево. 
- ограничаване или не осигуряване на достъп до горски територии – не се наблюдава. Достъпът до горските територии е свободен, съгласно българското законодателство. 
- нарушаване на правата на собственост и ползване – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Принцип 1, Принцип 4 и Принцип 5 от Националния стандарт и заповедите по тях.
- нанасяне на имуществени вреди. При определяне на маршрутите за достъп до горските територии, стопанството се съобразява с намиращите се в съседство земеделските площи, с оглед не увреждането на земеделските посеви. 
- негативно въздействие върху пътната и комуникационна инфраструктура, водопреносната и електропреносната мрежа – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Националния стандарт и заповедите по него. 
- негативно въздействие върху водоизточници – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Националния стандарт и заповедите по него. При проливни дъждове и след тяхното спиране стопанството не допуска извозване на дървесина.
- негативно въздействие върху обекти важни за местните общности (туризъм, рекреация, образование, религиозни и културни средища, места с историческа значимост и др.) – не се наблюдава. За недопускане появата на такъв отрицателен ефект ТП ДЛС „Росица“ прилага система от мерки за превенция, съгласно Националния стандарт и заповедите по него.
- негативни въздействия върху ловностопански дейности на местните общности. За избягване на този потенциален проблем, в позволителните за сеч се отбелязва, че по време на провеждане на групов лов на дива свиня, не се извършва добив на дървесина.

III. Анализ на положителните въздействия

3.1. Позитивен екологичен външен ефект

- осигуряването на питейна вода от добре поддържаните гори във вододайни зони 
- осигуряването на чист въздух и микроклимат с лечебни качества
-създаването на добри условия за съществуване на генетично и биологично многообразие в горите, които са стопанисвани по щадящ за природата начин и др.

3.2. Позитивен социален външен ефект
- опазване на горските територии и ресурси – извършват се регулярни и планови проверки и обход на горските територии – както държавна, така и частна собственост. 
- задоволяване на нуждите от дървесина, недървесни горски продукти и лов на едър дивеч – предоставят се позволителни,  при желание за събиране остатъци след сечта се издават позволителни по чл. 71 от Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, предоставят се дърва на местното население, сключват се договори за покупко-продажба на дървесина. 
- съвместни дейности с училища, кметства, други организации – заангажираност на местните училища и ученици с различни инициативи – презентации, залесявания, конкурси. Стопанството участва в инициативата „Лесовъд за един ден, конкурс с рисунки на различни теми, като се раздават награди на победителите. Провеждат се уроци на открито с ученици в различна възраст, като се обсъждат теми свързани със задълженията на работниците в стопанството и се провеждат практически занятия и изработване на различни сувенири от горски продукти. Организира се и стрелба с лък и много забавни игри. 
- осигуряване на информация – стопанството има разработен сайт, на който е достъпна информация за дейността му, както и информационно табло в административната сграда, където при нужда се обявява информация, която би била полезна на посетителите на ТП ДЛС „Росица“.
- предоставяне на дървен материал – всяка година има традиция да се предоставят дърва за огрев по списъци на хора в неравностойно положение предоставени от община Севлиево, на „Батошевски мъжки манастир”, с. Батошево, Батошевски  женски манастир, „Народно читалище”–с. Кръвеник, читалище „Св.св. Кирил и Методий”, с. Стоките, както и посадъчен материал през Седмицата на гората, до момента  по подадени заявления от физически лица са доставени 1861 м3 пр. дърва за огрев
- подпомагане на местните общности в критични ситуации (спасителни акции, гасене на пожари, разчистване на пътища и др.) – през годините в зимните месеци са организирани аварийни екипи за подпомагане при бедствени ситуации и възникване на аварии в следствие на паднали крайпътни дървета.
- почистване на места за отдих, както и направа на мостчета, парапети, пейки и съвместни дейности с кметове и кметски наместници по места.
- през изминалата година съвместно със служители на ЕРП – Север беше извършено почистване на дървесина от сервитута на електро-преносната мрежа. Почистване се извършва и през 2026г. 

ІV. Заключение
От анализът на положителните и отрицателните външни ефекти от изпълнението на горскостопанските дейности върху дървесните и недървесни продукти и екосистемни услуги за 2025 година на територията на ТП ДЛС „Росица“, може да се направи извода, че не се наблюдават отрицателни въздействия при извършването на горскостопанските дейности. Въвежданите и прилаганите мерки за ограничаване на негативните въздействия при дейността на стопанството осигуряват поддържането на приемливо ниво на риск от възникване на такива и тяхното минимизиране и недопускане. Ежемесечно се почистват от битови отпадъци изградените места за отдих и се следи за състоянието на съоръженията.





гр. Севлиево						 	   Изготвил:
22.05.2026 г.						                    /инж. Яница Райкова/


